作者：李曾伯
词牌/韵律：哨遍

paragraphs: 天限长江，云扰中原，一局持棋势。
汉将谁。
盍为扫清之。
彼伎犹、黔驴而止。
客亦知。
何材不生斯世。
丁宁屡费君王旨。
向马首论诗，灯前观剑，岂无差强人意。
幸崆峒麦熟且休师。
又焉用陈琳檄书飞。
一笛楼头，万柳营间，从容麾帜。
噫。
代有戎夷。
时贤患乏经纶志。
紫岩公一出，敌当惊见花字。
谩被发忧邻，汗颜笑斩，客邪终岂婴元气。
待拜表盏天，移文问隐，老夫行且归矣。
怕胡雏穴隙尚相窥。
有淝水儿曹举兵麾。
看中兴、隽烈堪继。
随世样多能底。
卿自为卿计。
不妨老子，婆娑矍铄，从渠屦盈户外。
何须岘万勒丰碑。
有天知、方寸馀地。